Sulfatering opstår, hvis batterierne bliver stående helt eller delvist afladt i længere tid, og der sker en krystallisering af blysulfat, der dannes ved afladning.
Krystalliseringen gør det vanskeligere at oplade batteriet og medfører reduceret batterikapacitet.
Såfremt sulfateringen får lov at udvikle sig over nogle måneder, bliver batteriet beskadiget. Det er derfor vigtigt at sørge for, at batterierne er fuldt opladte.